b'\n_START_ARTICLE_\nYrjar heimbygdslag\n_START_PARAGRAPH_\nYrjar heimsbygdslag er lokalhistorielag og museumslag i \xc3\x98rland kommune. Laget ble etablert i 1977. _NEWLINE_Laget eier den bevarte husmannsplassen Tinden p\xc3\xa5 Uthaug, Guriannastua n\xc3\xa6r Ottersbo og Museumsnaustet i Sj\xc3\xb8gata p\xc3\xa5 Uthaug. I naustet vises en b\xc3\xa5thistorisk utstilling. Laget har arkiver og gjenstandssamlinger i kjelleren p\xc3\xa5 Austr\xc3\xa5ttg\xc3\xa5rden, men har forel\xc3\xb8pig ikke realisert noen kulturhistorisk utstilling. _NEWLINE_Laget utgir medlemsbladet M\xc3\xb8llkula sammen med Bjugn bygdetun M\xc3\xb8lnarg\xc3\xa5rden. Laget har ogs\xc3\xa5 gitt ut noen b\xc3\xb8ker og hefter. Laget fikk \xc3\x98rland kommunes kulturpris for 2011.\n_START_SECTION_\nBygninger\n_START_PARAGRAPH_\nHusmannsplassen Tinden var husmannsplass fra 1883 til 1982, og med det \xc3\x98rlands siste husmannsplass. Plassen ble overdratt til heimbygdslaget i 1992. Husene er bevart i den tilstand de var da siste beboere bodde der. Bygningene st\xc3\xa5r i en vinkelform som er karakteristisk for omr\xc3\xa5det. Navnet kommer av plantenavnet tindved._NEWLINE_Plassen er \xc3\xa5pen for omvisning etter avtale. P\xc3\xa5 1990-tallet ble det ved noen anledninger framf\xc3\xb8rt et historisk spel p\xc3\xa5 tunet._NEWLINE_Guriannastua p\xc3\xa5 Kalv\xc3\xa5 n\xc3\xa6r Ottersbo ble bygd ca. 1918 av \xc3\x98rland kommune som bosted for fattigkvinnen Gurianna Husby (1860\xe2\x80\x931943). Heimbygdslaget har bygget opp en utstilling som legger vekt p\xc3\xa5 fattigomsorgen i Norge i hennes levetid. _NEWLINE_Museumsnaustet p\xc3\xa5 Uthaug var lagets f\xc3\xb8rste museale anlegg. Naustet er autentisk, og rommer en utstilling om fangst og fiske gjennom tidene. Utstillingen inneholder ogs\xc3\xa5 en \xc3\xa5fjordsb\xc3\xa5t.'